Valeriu Gheorghiță, după ce a vaccinat persoana cu numărul 1 milion: "Eu am avut emoții, ea a fost încântată“.
Medicul Valeriu Gheorghiță, coordonatorul campaniei naționale de vaccinare anti-COVID-19, a vaccinat persoana cu numărul 1 milion din România. El a dezvăluit că a avut emoții și că femeia s-a declarat încântată de faptul că a reușit să se vaccineze.
Procedura a avut loc miercuri la Spitalul Universitar de Urgență din București. Persoana cu numărul 1 milion a fost o femeie în vârstă care s-a declarat încântată de faptul că a reușit să se vaccineze. Medicul Gheorghiță a dezvăluit faptul că el a avut emoții."A fost foarte încântată, mi-a transmis că este realmente bucuroasă că a reușit să se vaccineze, să se programeze și că astăzi a fost clasată ca fiind persoana cu numărul 1 milion care a fost vaccinată. Am avut de fapt (n.r. emoții)", a dezvăluit medicul Gheorghiță.Valeriu Gheorghiță a mai spus că în perioada următoare va face voluntariat în centrele de vaccinare."Ceea ce mi-a lipsit în această perioadă a fost contactul cu pacienții mei, sunt apropiat de pacienții mei. De aceea, vă anunț că în perioada următoare intenționez să fac voluntariat în anumite centre de vaccinare, poate în centre mobile, împreună cu parte din echipa pe care o coordonez. Pentru noi este o onoare că putem să contribuim în mod direct la aceste activități", a precizat Valeriu Gheorghiță.La evenimentul de la Spitalul Universitar a participat și premierul Florin Cîțu.